২০২২ আয়ারল্যান্ড ত্রিদেশীয় সিরিজ
২০২২ আয়ারল্যান্ড ত্রিদেশীয় সিরিজ ছিল একটি আন্তর্জাতিক ক্রিকেট সিরিজ যেটি ২০২২ সালের জুলাই মাসে উত্তর আয়ারল্যান্ডে অনুষ্ঠিত হয়। সিরিজটি ছিল অস্ট্রেলিয়া, আয়ার‍ল্যান্ড ও পাকিস্তানের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় টোয়েন্টি২০ আন্তর্জাতিক (টি২০আই) হিসেবে। অস্ট্রেলিয়া ও পাকিস্তান দলের জন্য সিরিজটি ২০২২ সালের জুলাই মাসে ইংল্যান্ডে অনুষ্ঠেয় ২০২২ কমনওয়েলথ গেমসের ক্রিকেট টুর্নামেন্টের প্রস্তুতি হিসেবে গণ্য হয়। সিরিজের বেশ কয়েকটি ম্যাচ বৃষ্টিতে বাধাপ্রাপ্ত হয়, এবং সিরিজ শেষে পয়েন্ট তালিকা অনুসারে অস্ট্রেলিয়াকে বিজয়ী ঘোষণা করা হয়।